**2η εργασία**

**Στην δεύτερη εργασία θα ασχοληθείτε με το ίδιο έργο** (της 1ης εργασίας). Συγκεκριμένα, πρέπει να διερευνήσετε

1. το ιστορικό, κοινωνικό και καλλιτεχνικό περιβάλλον του καλλιτέχνη, δηλαδή:

* Τα ιστορικά γεγονότα (πολιτικές εξελίξεις, πολέμους κλπ.)
* Τις κοινωνικές συνθήκες (ταξική διαστρωμάτωση, συνθήκες διαβίωσης, αντιλήψεις για διάφορα θέματα, όπως η θρησκεία, τα φύλα, οι φυλές)
* Το καλλιτεχνικό γίγνεσθαι (καλλιτεχνικά ρεύματα που επικρατούν την συγκεκριμένη εποχή)

1. Το ή τα καλλιτεχνικά ρεύματα που έχουν επηρεάσει τον καλλιτέχνη
2. Τα γενικά χαρακτηριστικά της τέχνης του καλλιτέχνη (θεματολογία, διαχείριση του εικαστικού χώρου, προοπτική, σύνθεση, διάταξη, φόρμα, χρώμα)

Για να συλλέξετε αυτό το πληροφοριακό υλικό, μπορείτε να επισκεφθείτε: α. την βιβλιοθήκη της Σχολής Καλών Τεχνών και β. την βιβλιοθήκη της Εθνικής Πινακοθήκης. Μπορείτε να χρησιμοποιήσετε και ηλεκτρονικές πηγές, μόνο όταν είναι ενυπόγραφες. Όταν χρησιμοποιείτε τα λόγια κάποιου συγγραφέα τα βάζετε σε εισαγωγικά. Καλό, βέβαια, είναι να μην γίνεται συχνά αυτό. **Όταν στηρίζεστε στην άποψη ενός συγγραφέα, να αναφέρετε πάντα το όνομά του.** **Δεν καταφεύγετε σε έτοιμες αναλύσεις** παρά μόνο όταν θέλετε να διατυπώσετε την συμφωνία ή την διαφωνία σας με αυτές και αναφέροντας πάντα το όνομα του συγγραφέα. Οι πληροφορίες από Wikipedia, lifo, μηχανή του χρόνου και άλλες αντίστοιχες ιστοσελίδες δεν είναι αποδεκτές.

**Μορφή της εργασίας**: Γραμματοσειρά times new roman 12 και διάστημα 1,5. Το αρχείο πρέπει να είναι **word** και **να έχει το επώνυμο και το όνομά σας στα ελληνικά με μικρά γράμματα.**

**Βιβλιογραφία - Υποσημειώσεις**: Η βιβλιογραφία καταχωρείται στο τέλος της εργασίας με αλφαβητική σειρά βάσει του επωνύμου του συγγραφέα. Μετά το επώνυμο και το όνομα, γράφουμε την χρονολογία, τον τίτλο, τον τόπο και τον εκδοτικό οίκο. Αν πρόκειται για βιβλίο, ο τίτλος γράφεται με πλάγια γράμματα. Αν πρόκειται για άρθρο σε περιοδικό, τόμο ή εφημερίδα, ο τίτλος του άρθρου γράφεται με όρθια γράμματα σε εισαγωγικά και ο τίτλος του περιοδικού, της εφημερίδας ή του τόμου με πλάγια. Αν το βιβλίο ή το άρθρο είναι μεταφρασμένο, μετά τον τίτλο γράφουμε το ονοματεπώνυμο του μεταφραστή.

Παραδείγματα:

Διαμαντοπούλου Ευαγγελία, 2010, Η διμέτωπη ταυτότητα του Γιαννούλη Χαλεπά, Αθήνα, Ταξιδευτής.

Διαμαντοπούλου Ευαγγελία, 2019, "Η Κοιμωμένη χωρίς μεταφυσική", περ. Το δέντρο, τχ. 12, Αθήνα.

Gombrich Ernst, 1998, Το χρονικό της τέχνης, μτφρ. Λίνα Κάσδαγλη, Αθήνα, Μορφωτικό, Ίδρυμα Εθνικής Τραπέζης.

Στις υποσημειώσεις γράφουμε το επώνυμο και το όνομα του συγγραφέα, την χρονολογία και **πάντα την σελίδα**: π.χ.: Διαμαντοπούλου Ε., 2012: 130

**Καταληκτική ημερομηνία παράδοσης της εργασίας:** 20 Νοεμβρίου 2024

**Καλή επιτυχία**